****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 54**

**На 27 април 2016 г. се проведе заседание на Общинска избирателна комисия Ямбол при следния**

**Д н е в е н р е д:**

1. Доклад по входяща поща

*докладчик: Екатерина Янева*

2. Проект на решение относно: определяне на членове на Общинска избирателна комисия в община Ямбол за присъствие при отваряне на запечатано помещение.

*докладчик: Димитър Събев*

3. Разни

**ПРИСЪСТВАХА**: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

**ОТСЪСТВАХА**: Мехмед Мехмедов

Заседанието бе открито в 16.30ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 10 членове на комисията, имаме кворум за провеждане на днешното заседание.

Предлагам колегата Савов за преброител при поименното отчитане на гласуването, а за изготвяне на протокола- колегата Кирилова. Който е съгласен с така направеното предложение, моля да гласува.

Гласували **За** – 10 членове: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, повод за провеждане на заседанието е искане на началник на РУ Тунджа с наш вх.№ 275/26.04.2016г. за предоставяне на документи от произведените на 25 октомври 2015г. избори за общински съветници и кметове във връзка с извършвана от тях проверка по преписка. Писмото е препратено по компетентност и от кмета на Община Ямбол. Исканите документи се съхраняват в запечатано помещение стая 423 в сградата на общината. Знаете, че съвсем наскоро по повод идентични искания от ОД на МВР, изпратихме писмо до ЦИК за разрешаване достъп до исканите документи и помещението, в което същите се съхраняват. В отговор на това наше искане, Централна избирателна комисия с писмо ни уведоми, че тези случаи са предвидени в т.30 и 31 от Решение №2662-МИ/НР от 18.10.2015г. на ЦИК и не е необходимо изрично разрешение от тяхна страна за достъп до помещението, съответно до документите, като разбира се ни е указано, при отварянето на помещението следва да бъде спазван реда по т.31 от Решение №2662-МИ/НР от 18.10.2015г. В предвид това, следва със свое решение да определим, съответно упълномощим трима членове от комисията, които заедно с определените със Заповед № РД02/00821 от 12.10.2015г. на Кмета на общината длъжностни лица от общинската администрация да присъстват при отварянето на помещението. Съответно да определим ден и час за отварянето му. В искането са посочени въпроси, на които можем да вземем становище едва след отваряне на помещението, съответно проверка на документите, които да установят свързаните с въпросите обстоятелства. Същевременно се иска от нас справка с данните на състава на СИК, където е гласувало посоченото в искането лице. В тази насока в писмото от кмета на общината сме информирани за коя конкретно СИК се касае в случая. Преминаваме към предложения за състава от членовете от ОИК, които да присъстват при отваряне на помещението, съответно извършат всички задължения по съставяне на документите, окомплектоването им и изпращането им до РУ-Тунджа.

Моето предложение за състава на членовете, които да присъстват при отварянето е Екатерина Янева, Недялко Савов и Светла Кирилова.

Други предложения има ли? Щом няма такива моля да гласуваме.

 **НЕДЯЛКО САВОВ:** Гласували **За** – 10 членове: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: След като имаме вече конкретни членове трябва да се обединим и около датата и часа за отваряне. Желателно е това да стане веднага след празниците, предвид факта, че все пак трябва да се представи своевременно отговор, съответно документите на РУ-Тунджа. Затова Ви предлагам това да стане на 4 май 2016г. /сряда/от 14.00 часа. Други предложения? След като няма който е съгласен с направеното предложение моля да гласува.

**НЕДЯЛКО САВОВ:** Гласували **За** – 10 членове: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

Против – няма.

След като вече имаме гласувани членове за участие в отварянето, както и датата и часа за това давам думата на колегата Димитър Събев да докладва подготвения от него проект за решение.

**ДИМИТЪР СЪБЕВ**: Колеги, предлагам Ви следния проект за решение на ОИК-Ямбол:

Във връзка с постъпило искане с вх.№ 275 от 26.04.2016 г. от Началник на РУ-Тунджа на основание чл.87, ал.1, т.1 от ИК, във връзка с т.30 и т.31 от Решение №2662-МИ/НР от 18.10.2015г. на ЦИК, Общинска  избирателна комисия в община Ямбол

**РЕШИ:**

**1 . ОПРЕДЕЛЯ**

 Екатерина Антонова Янева – председател на ОИК Ямбол

 Недялко Савов – секретар на ОИК Ямбол

 Светла Кирилова – член на ОИК Ямбол

излъчени от различни партии, които в присъствието на определените със заповед № РД02/00821 от 12.10.2015г. на Кмета на общината длъжностни лица от общинската администрация да присъстват при отварянето на 4 май 2016г. от 14:00 часа на запечатаното помещение, в което се съхраняват изборни книжа и материали от изборите за президент и вицепрезидент на републиката на 23 и 30 октомври 2011 г., от националния референдум на 27 януари 2013 г., от изборите за народни представители на 12 май 2013г., от изборите за членове на Европейския парламент от Република България на 25 май 2014 г., от изборите за народни представители на 5 октомври 2014 г. и от изборите за общински съветници и кметове на 25 октомври 2015г. и НР

**2. УПЪЛНОМОЩАВА** посочените по-горе членове на ОИК Ямбол да подпишат съставените документи, съгласно т.30 и 31 от Решение №2662-МИ/НР от 18.10.2015г. на Централна избирателна комисия.

Решението да се изпрати за сведение в Общинска администрация гр.Ямбол.

Решението подлежи на обжалване  в тридневен срок от обявяването му пред ЦИК, чрез Общинска избирателна комисия в община Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Колеги чухте проекта за решение, който е съгласен с него моля да гласува.

**НЕДЯЛКО САВОВ**: **:** Гласували **За** – 10 членове: Екатерина Янева, Мариана Гърдева, Недялко Савов, Димитър Събев, Драгомир Димитров, Светла Кирилова, Станка Раданова, Мирослава Янева, Весела Караманова и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с №219-МИ/НР от 27.04.2016г.

Продължаваме по т.2 от дневния ред.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, вече Ви докладвах писмото от кмета на община Ямбол. Друго няма постъпило до този момент.

Някой нещо има ли да добави по т.3 от дневния ред: Разни? Няма. Благодаря Ви колеги, че се отзовахте и присъствахте на днешното заседание.

Закривам днешното заседание.

ПРЕДСЕДАТЕЛ: Екатерина Янева

СЕКРЕТАР: Недялко Савов